### Resumé

Kultur & Sundhed har anmodet om en lokalplan, der muliggør projektet Egtvedpigens Verden, hvor landskabet danner rammen for fortællingen om datidens bronzealdersamfund. Lokalplanområdet ligger nord for Egtved ved [adresse] grav, og rummer i dag den genetablerede gravhøj, museumsbygning og parkeringsplads. Lokalplanen giver mulighed for en ny museumsbygning med undervisningslokale og fem formidlingsstationer, der ligger tilpasset i landskabet. Formidlingsstationerne er inspireret af genstande fundet i [adresse] grav, som er blevet fortolket og placeret rundt om i landskabet.

### Sagsfremstilling

Sagsfremstilling

![Figur 1: Kort over [adresse]:image/jpeg;base64...)

Figur 1: Kort over Lokalplanområdet.

![Figur 2: Illustrationsplan af lokalplanområdet](data:image/jpeg;base64...)

Figur 2: Illustrationsplan af lokalplanområdet.

#### Planens historik

Teknisk Udvalg besluttede på mødet 5. marts 2024, pkt. nr. 49, at igangsætte udarbejdelse af lokalplan nr. 1417 og tillæg nr. 48.

#### Lokalplanens indhold

Lokalplan skal danne baggrunden for tilblivelsen af Egtvedpigens Verden, og har et særligt fokus på landskabet, naturen og de to fredede gravhøje, som ligger inden for området. Lokalplanområdet udgør et areal på 5,5 ha og ligger i landzone.

Områdets anvendelse fastlægges til rekreative formål med vægt på kulturmiljøet ved [adresse] grav og fredning af gravhøje.

Adgangsvejen til området sker via Egtved Holt hvor den eksisterende adgangsvej og parkeringsplads også er i dag. Lokalplanområdet indeholder naturbeskyttet område i form af overdrev. For at sikre overdrevet, fastlægger lokalplanen de områder, hvor der kan etableres formidlingsstationer, sti og parkeringsplads. Dertil fastsættes også byggefelt til en undervisnings- og formidlingsbygning.

Der er fem formidlingsstationer med hver deres fortælling.

1. Den unge kvinde: Fortællingen om [adresse] og kvindernes betydning i bronzealderen.
2. Barnets hemmeligheder: Fortællingen om bronzealderhuse og arnested og den arkæologiske fortælling herom.
3. Bronzealderens Mytologi: Fortællingen om solens betydning, symboler og mytologi i bronzealderen.
4. Egtved i bronzealderen: Fortællingen om hverdagen i bronzealderen og hvordan landskabet er blevet påvirket. Dertil er også fortællingen om gravhøjenes tilblivelse og vigtighed for datidens bronzealdersamfund.
5. Fjerne forbindelser: Fortællingen om bronzealderens udveksling af viden og værdifulde varer med omverdenen.

Formidlingsstationerne som etableres i området, er forskellige elementer som tilpasses landskabets omgivelser. Elementerne er delvis legeredskaber, delvis kunststykker og samtidig er det elementer, der afspejler områdets kulturhistorie og bronzealderens samfund.

Lokalplanen er en bonuslokalplan, der erstatter de landzonetilladelser, der ellers er nødvendige for byggeri.

#### Særlige planmæssige forhold

For at lokalplanen kan realiseres kræves det at fredningsnævnet giver tilladelse til projektet.

[adresse] grav har cirka 13.000 besøgende om året. Set i lyset af at man i dag kun møder en gravhøj og en mindre udstilling er vurderingen, at Egtvedpigens Verden kan fordoble eller tredoble antallet af besøgende. Det vil sige, at forventningen til besøgende er ca. 40.000. [adresse] som fører hen til [adresse] grav, er en smal vej. Skulle besøgstallet nærme sig det estimeret antal, vil en udvidelse af vejen være nødvendig.

#### Kommuneplantillæg

Området har ikke tidligere været kommuneplanlagt, og der er derfor udarbejdet kommuneplantillæg nr. 48 til [adresse] 2021-2033 i forbindelse med lokalplanen. Kommuneplantillægget udlægger området til rekreative formål, grønt område og kulturanlæg.

Området friholdes for anden bebyggelse end mindre nødvendige bygninger til områdets drift og formidling af den kulturhistoriske funktion ved [adresse] grav og bronzealdersamfund.

#### Miljøvurdering

Forslag til lokalplan nr. 1417 og tillæg nr. 48 er screenet jævnfør miljøvurderingsloven. På baggrund af screeningen er det forvaltningens vurdering, at planerne ikke vil medføre væsentlig påvirkning af miljøet, og der udarbejdes derfor ikke en miljøvurdering.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da tillægget ændrer anvendelsen eller inddrager nye arealer, og dermed har særlig interesse for offentligheden.

#### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

#### Nyt byggeri og anlægsarbejde vil altid øge udledningen af CO2.

Lokalplanen fastlægger områdets anvendelse til rekreative formål med vægt på kulturmiljøet ved [adresse] grav og fredning af gravhøje. Der kan opføres en bygning til undervisnings- og formidlingsformål, hvor facadematerialet er træ, genbrugs tegl eller en kombination heraf.

Eksisterende stier i lokalplanområdet er knyttet op på flere vandre- og cykelområder, og med lokalplanens bestemmelser sikres det, at området også fortsat vil indeholde de rekreative stier. Størstedelen af arealet ligger i dag som et grønt område, og med lokalplanen vil området fortsat være et rekreativt, grønt område.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 23. april 2024, punkt 93:

**at** udvalget anbefaler over for byrådet, at forslag til lokalplan nr. 1417 og tillæg nr. 48 til Kommuneplan 2021-2033 vedtages og offentliggøres i 8 uger.

####

#### Beslutning fra Teknisk Udvalg, den 23. april 2024, punkt 93:

Anbefalet.

#### Beslutning fra Økonomiudvalget, den 13. maj 2024, punkt 139:

Anbefales.

### Beslutning

Godkendt.